Source: https://www.motouutiset.fi/fi/moottoripyorat/uutiset/7906/Moottoripy%C3%B6rien-takaisinkutsut-EUssa-viikolta-50-2018-%E2%80%93-viikolle-9-2019.htm?ref=front
Timestamp: 2019-05-26 07:06:03+00:00
Document Index: 21794206

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Moottoripyörien takaisinkutsut EU:ssa viikolta 50 2018 – viikolle 9 2019 | Uutiset | Motouutiset
Etusivu Uutiset Moottoripyörien takaisinkutsut EU:ssa viikolta 50 2018 – viikolle 9 2019
Keskiviikko 6.3.2019 11:11
Teimme viimeeksi listauksen moottoripyörien takaisinkutsuista viime vuoden marraskuussa, joten on korkea aika päivittää tilannetta. Takaisinkutsujien listalta löytyvät merkkeinä mm. Kawasaki, Yamaha, BMW, Ducati, KTM ja Husqvarna, Polaris sekä Honda.
Oheiset takaisinkutsut on ilmoitettu Euroopan Komission Rapid Alert Systemissä (RAPEX), ja ne on koonnut FEMA. Jokaisen moottoripyörävalmistajan sivustolta pitäisi löytyä vastaava ilmoitus oman merkin takaisinkutsuista.
Takaisinkutsut 2019
Viikko 6: Kawasaki, tyyppimallit ZR900B, ZR900D, ZR900C, myyntinimi ZR900.
Takaisinkutsu koskee pyöriä, jotka on valmistettu vuonna 2018. Asennusvirheen vuoksi takapyörän jarruputki ja / tai ABS-tunnistinkaapeli voivat vioittua takapyöräkontaktin vuoksi. Tämä voi johtaa takajarrun ja ABS:n toimimattomuuteen, mikä puolestaan voi aiheuttaa onnettomuuden. Tästä alkuperäiseen takaisinkutsuun.
Viikko 5: Yamaha: Tricity, MWS125, MWS125A, MWS150A.
Takaisinkutsu koskee vuosina 2017 ja 2018 valmistettuja pyöriä. Heikko materiaali paisuntasäiliön jäähdytyspuolen letkuissa voi johtaa jäähdytysnesteen vuotamiseen. Vuotava neste voi kulkeutua tielle, ja kuljettaja voi sen seurauksena menettää pyörän hallinnan.
Viikko 4: BMW F 750 GS, F 850 GS.
Takaisinkutsu koskee 14.5.2018 - 12.11.2018 välisenä aikana valmistettuja pyöriä. Moottorin kiertokanget on saatettu asentaa väärin, minkä vuoksi moottori voi vaurioitua. Tämä kasvattaa onnettomuusriskiä.
Viikko 4: Ducati Monster 821, Monster 1200 ja SuperSport 939.
Koskee mallivuosien 2017-2019 Monster 1200- ja SuperSport-malleja sekä 2018-2019 Monster 821:stä.
Liitäntä vaihteensiirtimen lukituksessa voi pettää, mitä saattaa aiheuttaa onnettomuuden.
Viiko 4: Mallivuoden 2019 KTM 450 Rally Factory Replica ja Husqvarna FR 450 Rally.
Tietyissä olosuhteissa polttoainetta saattaa vuotaa polttoainepumpun laipan lukitusruuvien kautta. Tämä voi aiheuttaa tulipaloriskin.
Ducati V4 Panigale.
Viikko 3: Ducatit Panigale V4, Panigale V4 S, Panigale V4 Speciale.
Takaisinkutsun syynä on öljyvuodon mahdollisuus jakoketjun yhdessä hydraulisessa kiristimessä. Öljyä voi silloin vuotaa moottorin sumppuun ja siitä renkaalle, mikä aiheuttaa onnettomuusriskin.
Ducatin uusi V4 joutui toisenkin takaisinkutsun kohteeksi hieman eri syystä samalla viikolla. Syynä oli öljynjäähdyttimen murtumisriski ulostuloputken tienoilla. Vuotanut öljy saattaa johtaa onnettomuuteen.
Viikko 3: Piaggio/Aprilia– Beverly, Fuoco, MP3, X EVO, SRV
Pyörien tankkien hitsaussaumat voivat olla viallisia. Sen seurauksena polttoainetta saattaa vuotaa, mikä voi johtaa onnettomuuteen.
Viikko 2: Polaris Slingshot
Slingshotin takaisinkutsu koskee mallivuosien 2015 ja 2016 versioita, jotka on rakennettu 15.5.2014 ja 8.10.2015 välisenä aikana. Pyörän tallennuskamera saattaa mennä epäkuntoon ja sulattaa jännitteensäätimen. Sen seurauksena piirin sulake voi palaa, mikä voi estää takavaloa toimimasta.
2017YM Honda VFR800F
Viikko 1: Honda VFR800F.
Kyse on 22.11.2017-20.7. 2018 välisenä aikana valmistetuista mallivuoden 2018 pyöristä. Virheellisesti vedetyt osat saattavat koskettaa pakoputkistoon ja aiheuttaa tulipalon.
Viikko 51 – Mallivuosien 2019 KTM 50SX ja Husqvarna TC 50
Kaasuttimen luisti voi jumittua täysin auki-asentoon estäen moottorin kierrosten putoamisen täyskiihdytyksen jälkeen, kun jatketaan kovalla vauhdilla ajamista. Tämä voi johtaa kontrolloimattomaan ajamiseen.
Viikko 51: Yamaha MT-07, Tracer700 ja XSR700
Takaisinkutsu koskee vuosien 2016 ja 2018 välillä valmistettuja pyöriä. Ketjunohjan saattaa irrota ja pudota tielle, mikä saattaa aiheuttaa onnettomuuden.
Viikko 51: Yamaha SR400
Koskee vuosina 2013-2016 valmistettuja yksilöitä. Öljylinjassa oleva mutteri saattaa olla kiristetty riittämättömästi. Tämä voi aiheuttaa öljyvuotoja sekä liukastumisen tai sivuluisun vaaran.
Viikko 50: Honda XAdv750
Koskee mallivuosien 2017 ja 2018 XAdv:tä, jotka on valmistettu 26.1.2017 ja 4.10.2018 välisenä aikana. Kun pyörällä ajetaa jatkuvasti matalilla kierroksilla, moottorin elektroninen ohjausyksikkö reagoi kuumuuteen ja saattaa kytkeä moottorin vikaturvamoodiin. Tämä saattaa aiheuttaa sen, ettei pyörän vaihteita pysty vaihtamaan, ja myös voima moottorista katoaa, ja ajon jatkaminen on mahdotonta.